Legal Document

Category: 12

Text:
27. ΝΟΜΟΘΕΤ. ΔΙΑΤΑΓΜΑ υπ΄αριθ. 177 της 19 Απρ./3 Μαΐου 1969 (ΦΕΚ Α' 78) Περί προσλήψεως επί συμβάσει προσωπικού παρά τη Υπηρεσία Πολιτικής Αεροπορίας του Υπουργείου Συγκοινωνιών. Άρθρ.1.-Μέχρι της καταρτίσεως του νέου Οργανισμού της Υπηρεσίας Πολιτικής Αεροπορίας (Υ.Π.Α.) του Υπουργείου Συγκοινωνιών και εν πάση περιπτώσει δια χρονικόν διάστημα ουχί πέραν της 31 Δεκ. 1969, επιτρέπεται, προς κάλυψιν κατεπειγουσών αναγκών εις προσωπικόν δια την λειτουργίαν των εγκαταστάσεων του Νέου Αεροσταθμού Κρατικού Αερολιμένος Αθηνών, η δι’ αποφάσεων του Υπουργού Συγκοινωνιών, πρόσληψις επί συμβάσει ιδιωτικού δικαίου ωρισμένου χρόνου του κάτωθι προσωπικού : Η γενομένη πρόσληψις 113 υπαλλήλων παρετάθη μέχρι 31 Δεκ. 1971 δια του Ν.Δ. 467/1970 (κατωτ. αριθ. 30). α)Μέχρι 10 ηλεκτρολόγων. β)Μέχρι 2 οδηγών αυτοκινήτων. γ)Μέχρις 7 τηλεφωνητριών. δ)Μέχρις 11 παροχής πληροφοριών. ε)Μέχρι 4 εποπτών αεροσταθμού. ς)Μέχρι 6 μηχανοτεχνιτών. ζ)Μέχρι 12 τεχνιτών κλιματισμού. η)Μέχρι 8 οδηγών ανελκυστήρων. Άρθρ.2.-1.Τα τυπικά προσόντα προσλήψεως του, κατά το προηγούμενον άρθρον, προσωπικού, καθορίζονται ως ακολούθως : α)Ηλεκτρολόγων: 1.Πτυχίον ηλεκτρολόγου ανεγνωρισμένης κατωτέρας τεχνικής σχολής. 2.Άδεια εγκαταστάτου Υπουργείου Βιομηχανίας Γ' ειδικότητος και εν ελλείψει ταύτης ηλεκτροτεχνίτου  Γ' ειδικότητος. 3.Ετησία προϋπηρεσία επί ηλεκτρολογικών εγκαταστάσεων. β)Οδηγών αυτοκινήτων: Επαγγελματική άδεια οδηγού αυτοκινήτου ισχύος από 20 ίππων και άνω δι’ επιβατικά αυτοκίνητα και από 2,5 τόννων και άνω δια φορτηγά. γ)Τηλεφωνητριών: 1.Απολυτήριον σχολής μέσης εκπαιδεύσεως. 2.Γνώσεις της Αγγλικής γλώσσης. δ)Παροχής Πληροφοριών: 1.Απολυτήριον σχολής μέσης εκπαιδεύσεως. 2.Γνώσεις της Αγγλικής και γνώσεις της Γαλλικής γλώσσης. ε)Εποπτών Αεροσταθμού: 1.Απολυτήριον σχολής μέσης εκπαιδεύσεως. 2.Γνώσεις της Αγγλικής και Γαλλικής γλώσσης. ˝ς) Μηχανοτεχνιτών: Πτυχίον ανεγνωρισμένης μέσης τεχνικής σχολής βοηθών εργοδηγών μηχανουργικών εγκαταστάσεων ή πτυχίον ανεγνωρισμένης κατωτέρας τεχνικής σχολής Μηχανοτεχνίτου και εις την τελευταίαν ταύτην περίπτωσιν και ετησίαν, τουλάχιστον, προϋπηρεσίαν επί μηχανουργικών εγκαταστάσεων. ζ)Τεχνιτών κλιματισμού: Πτυχίον μέσης τεχνικής σχολής βοηθών εργοδηγών ψυκτικών μηχανημάτων ή πτυχίον τεχνίτου ψύξεως Υπουργείου Εθνικής Παιδείας και Θρησκευμάτων και εις την τελευταίαν ταύτην περίπτωσιν και ετησίαν προϋπηρεσίαν επί κλιματιστικών εγκαταστάσεων˝. Τα εδ. ς' και ζ' αντικατεστάθησαν ως άνω δια του Ν.Δ. 601/1970 (κατωτ. αριθ. 35). η)Οδηγών ανελκυστήρων: 1.Απολυτήριον Δημοτικού Σχολείου. 2. Στοιχειώδεις γνώσεις Αγγλικής γλώσσης. ΙΙ.Καθήκοντα τηλεφωνητριών και παροχής πληροφοριών ασκεί μόνον θήλυ προσωπικόν. Άρθρ.3.-Οι κατά τα ανωτέρω, απολύονται αυτοδικαίως και άνευ δικαιώματος αποζημιώσεως τινος ένεκεν της αιτίας ταύτης άμα τη δημοσιεύσει του νέου Οργανισμού της Υ.Π.Α. ή εν πάση περιπτώσει την 31ην Δεκ. 1969. Άρθρ.4.-Αι αποδοχαί των ούτω προσλαμβανομένων ορίζονται δια κοινών αποφάσεων των Υπουργών Οικονομικών και Συγκοινωνιών. Άρθρ.5.-Επιτρέπεται, προς κάλυψιν των εν άρθρ. 1 αναφερομένων αναγκών η, δια κοινών αποφάσεων των Υπουργών Οικονομικών και Συγκοινωνιών, επί σχέσει ιδιωτικού δικαίου πρόσληψις μέχρι 10 καθαριστών και 43 καθαριστριών. Δια της αυτής περί προσλήψεως αποφάσεως καθορίζονται αι αποδοχαί και οι όροι εργασίας των ούτω προσλαμβανομένων.